Katori (θωρηκτό)

Το Katori ήταν το πρώτο από τα δύο προ-Ντρέντνωτ θωρηκτά της ομώνυμης κλάσης που ναυπηγήθηκαν στην πρώτη δεκαετία του 20ού αιώνα για το Ιαπωνικό Αυτοκρατορικό Ναυτικό. Τα συγκεκριμένα θωρηκτά ήταν τα τελευταία που ναυπηγήθηκαν σε βρετανικά ναυπηγεία για την Ιαπωνία. Το Katori δεν έλαβε μέρος σε ναυμαχίες κατά τη διάρκεια του Α΄ Παγκοσμίου Πολέμου αλλά ενεπλάκη στην επέμβαση των Συμμάχων στη Σιβηρία το 1918, προς υποστήριξη των δυνάμεων που μάχονταν τους Μπολσεβίκους.

Παροπλίστηκε και διαλύθηκε για σκραπ στα 1923–1925 σύμφωνα με τους όρους της Ναυτικής Συνθήκης της Ουάσιγκτον.

 Περιγραφή 

Τα πλοία της κλάσης Katori παραγγέλθηκαν λίγο πριν από το ξέσπασμα του Ρωσοϊαπωνικού Πολέμου το 1904 ως βελτιωμένες εκδόσεις των θωρηκτών κλάσης King Edward VII του Βασιλικού Ναυτικού. Είχαν ολικό μήκος 139,1 m, πλάτος 23,8 m και βύθισμα 8,2 m με πλήρη φόρτο. Με κανονικό (standard) φορτίο είχαν εκτόπισμα 16.210 t (15.950 LT) και το πλήρωμά τους αποτελούνταν από 864 αξιωματικούς, υπαξιωματικούς και ναύτες. Το πλοίο κινείτο από δύο ατμομηχανές που τροφοδοτούνταν από είκοσι λέβητες Niclausse. Οι μηχανές είχαν ονομαστική ισχύ 16.000 hp και το πλοίο μπορούσε να φθάσει τους 18,5 kn. Ωστόσο το Katori έφθασε τους 19,5 kn και οι μηχανές του απέδωσαν έως και 18.500 hp κατά τις δοκιμές του. Μετέφερε έως και 2.180 t άνθρακα καθώς και 383 t μαζούτ που ψεκαζόταν πάνω στον άνθρακα για βελτίωση της καύσεως και κατά συνέπεια αύξηση της ισχύος. Είχε εμβέλεια  με ταχύτητα πλεύσης 11 kn.Jentschura, Jung & Mickel, p. 22

Ο κύριος οπλισμός αποτελούνταν από τέσσερα πυροβόλα των 12 ιντσών, εγκατεστημένα σε δύο πύργους, έναν στην πλώρη και έναν στην πρύμνη. Ο δευτερεύων οπλισμός αποτελούνταν από τέσσερα πυροβόλα των 10 ιντσών εγκατεστημένα σε ισάριθμους πύργους στις δύο πλευρές της υπερκατασκευής. Το Katori διέθετε επίσης δώδεκα ταχυβόλα πυροβόλα των 6 ιντσών τα οποία ήταν τοποθετημένα στα πλευρά του κήτους και στην υπερκατασκευή. Επίσης είχε εγκατασταθεί αριθμός πυροβόλων μικρότερου διαμετρήματος για άμυνα ενάντια σε τορπιλοβόλα. Σε αυτά περιλαμβάνονταν δώδεκα πυροβόλα των 12 λιβρών και τρία των 47 mm. Επίσης ήταν οπλισμένο με πέντε υποβρύχιους τορπιλοσωλήνες των 450 mm, δύο σε κάθε πλευρά του κύτους και έναν στην πρύμνη.

Η θωρακισμένη ζώνη στην ίσαλο αποτελούνταν από πλάκες θωράκισης Krupp πάχους από 89 mm ως 229 mm. Η θωράκιση των κύριων πύργων πυροβόλων έφτανε τα 229 mm ενώ στο κατάστρωμα κυμαινόταν μεταξύ 51 mm και 76 mm.Gardiner & Gray, p. 227

 Επιχειρησιακή ιστορία 
Το Katori, που πήρε το όνομά του από το ομώνυμο Σιντοϊστικό Ιερό στην πόλη Κατόρι, παραγγέλθηκε τον Ιανουάριο του 1904 από την Vickers Shipbuilding and Engineering Ltd.Brook, p. 282 Η ναυπήγησή του ξεκίνησε στις 27 Απριλίου 1904 στις εγκαταστάσεις της εταιρείας στο Μπάροου-ιν-Φέρνες (Barrow-in-Furness).Silverstone, p. 332 Καθελκύστηκε στις 4 Ιουλίου 1905 σε επίσημη τελετή παρουσία του πριγκιπικού ζεύγους Τακεχίτο και ολοκληρώθηκε στις 20 Μαΐου 1906. Απέπλευσε από τη Βρετανία στις 7 Ιουνίου για το παρθενικό του ταξίδι και δοκιμαστικό πλου για να φθάσει στη Γιοκοσούκα στις 15 Αυγούστου.Lengerer, p. 46

Στη ναυτική επιθεώρηση που έλαβε χώρα στα ανοικτά της Γιοκοσούκα στις 10 Νοεμβρίου 1913 το Katori ήταν η ναυαρχίδα του Αυτοκράτορα Ταϊσό. Στις 14 Οκτωβρίου 1914, λίγο μετά το ξέσπασμα του Α΄ Παγκοσμίου Πολέμου, το Katori κατέλαβε τη γερμανική αποικία της Σαϊπάν.Peattie, p. 43 Στη συνέχεια ξεκίνησε πρόγραμμα εκσυγχρονισμού του το οποίο διήρκεσε έως τα τέλη του 1916 και έπειτα από την ολοκλήρωση των εργασιών εντάχθηκε στη 2η Μοίρα Θωρηκτών. Στο πλαίσιο των αλλαγών που έγιναν, δύο από τα πυροβόλα των δώδεκα λιβρών αντικαταστάθηκαν από αντιαεροπορικά. Έγινε η ναυαρχίδα της 5ης Μοίρας Θωρηκτών στα 1917–18 και υπηρέτησε ως ναυαρχίδα του Ιάπωνα διοικητή στο Νικολάγιεφσκ επί του Αμούρ στα τέλη του 1918, όταν η Ιαπωνία επενέβη στα τεκταινόμενα του Ρωσικού Εμφυλίου.Preston, p. 191

Στις 3 Μαρτίου 1921 το Katori, συνοδευόμενο από το αδελφό Kashima, απέπλευσε από τη Γιοκοχάμα με προορισμό τη Μεγάλη Βρετανία μεταφέροντας τον Διάδοχο του Θρόνου Χιροχίτο, τον πρώτο Ιάπωνα διάδοχο που ταξίδεψε στο εξωτερικό. Τα πλοία έφθασαν στο Πόρτσμουθ (Portsmouth) στις 9 Μαΐου και ο Χιροχίτο αποβιβάστηκε για να περιοδεύσει στην Ευρώπη· επιβιβάστηκε ξανά στο θωρηκτό στη Νάπολη αρκετούς μήνες αργότερα για το ταξίδι της επιστροφής.Seagrave & Seagrave, pp. 105–110 

Το Katori παροπλίστηκε τον Απρίλιο του 1922, διαγράφηκε από τα μητρώα του Ναυτικού στις 20 Σεπτεμβρίου 1923 και στάλθηκε σε διαλυτήριο πλοίων, σύμφωνα με τους όρους της Ναυτικής Συνθήκης της Ουάσιγκτον. Τα πυροβόλα του δόθηκαν στο Ιαπωνικό Αυτοκρατορικό Στρατό για χρήση σε παράκτιες οχυρώσεις· ένας από τους πύργους πυροβόλων του εγκαταστάθηκε κοντά στον Κόλπο του Τόκιο την περίοδο 1925–1932 και άλλος εγκαταστάθηκε το 1929 στη νήσο Ίκι στο Στενό της Τσουσίμα.Gibbs, p. 217 Τα υπόλοιπα πυροβόλα τέθηκαν σε αποθήκευση μέχρι τη διάλυσή τους 1943.Gibbs & Tamura, pp. 192, 194

 Παραπομπές 

Βιβλιογραφία



 Εξωτερικοί σύνδεσμοι 


Κατηγορία:Θωρηκτά κλάσης Katori